מורן סמואל

מורן סמואל (נולדה ב-24 באפריל 1982) היא ספורטאית פאראלימפית ישראלית, אלופה פאראלימפית (פריז 2024) וסגנית אלופה פאראלימפית (טוקיו 2020) בחתירה ל-2,000 מטר. זוכת מדליית ארד (ריו דה ז'ניירו 2016) בחתירה ל-1000 מטר. אלופת עולם (2015). לשעבר שחקנית נבחרת ישראל בכדורסל. סמואל גדלה בכרמיאל. שירתה בצה"ל בחיל האוויר על תקן ספורטאית מצטיינת. בשנת 2006 סבלה מהתפרצות מום מולד בכלי דם בעמוד השדרה, והפכה משותקת בפלג גופה התחתון. לאחר תקופת שיקום, השלימה את לימודיה האקדמיים ופעלה עם ההתאחדות הישראלית לספורט נכים להקמתה מחדש של נבחרת נשים בכדורסל כיסאות גלגלים. לאחר מכן, במסגרת פעילותה בספורט הנכים, החלה להתאמן בחתירה והגיעה להישגים רבים. היא בוגרת תואר ראשון בלימודי פיזיותרפיה ותואר שני בחינוך והתפתחות בגיל הרך, שניהם מאוניברסיטת חיפה. היא עובדת כפיזיותרפיסטית ילדים. משנת 2012 היא שותפה לפרויקט אתנה של המועצה הציבורית לקידום ספורט הנשים בישראל, שבמסגרתו היא מרצה בבתי ספר, אגודות ספורט, וקהלים שונים בישראל ומחוץ לה, ומרצה במרכז המרצים לישראל. סמואל שיחקה כדורסל בקבוצת נירוסופט כרמיאל בגילאי הנוער ובליגת העל בכדורסל נשים. היא שירתה בצה"ל על תקן ספורטאית מצטיינת. לאחר שירותה הצבאי, שיחקה בנבחרת ישראל לכדורסל, והשתתפה עם נירוסופט כרמיאל במשחקי גביע אירופה. בעקבות השיתוק בפלג גופה התחתון, פעלה להקמתה מחדש של נבחרת נשים בכדורסל כיסאות גלגלים, וב-2011 העפילה איתה לאליפות אירופה. במקביל הצטרפה גם כשחקנית נבחרת הגברים בבית הלוחם תל אביב, וזכתה עם הנבחרת באליפויות וגביעי מדינה רבים לאורך השנים, ושיחקה במשחקי גביע אירופה. בשנת 2013 ייצגה את מדינת ישראל באליפות אירופה בכדורסל כיסאות גלגלים, כקפטן הנבחרת שסיימה במקום השביעי הכללי. בתחרות זו נבחרה לאחת מחמש השחקניות הטובות באירופה תחת הכותרת "All Star Team". ב-2010 החלה להתאמן בענף החתירה בסירת יחיד. היא ייצגה את ישראל כחותרת במשחקים הפאראלימפיים לונדון (2012) וסיימה במקום החמישי. בהמשך זכתה ב-6 מדליות באליפויות העולם, 3 מדליות בגביע העולם ובמדליות באליפויות אירופה. אלופת עולם: ב-2015 זכתה במדליית זהב באליפות העולם, ובגביע העולם ל-1000 מטר. ארד פאראלימפי: במשחקים הפאראלימפיים בריו דה ז'ניירו זכתה במדליית ארד, בתוצאה של 5:17.46 דקות, אחרי רייצ'ל מוריס מבריטניה (5:13.69 דקות) ווואנג לילי מסין (5:16.65 דקות). סגנית אלופת עולם: ב-23 בפברואר 2021 נערכה אליפות העולם בחתירה באולם באופן ווירטואלי, זכתה במדליית כסף ב-2000 מטר. סגנית אלופת אירופה: באליפות אירופה אפריל 2021, שהתקיימה בווארזה שבאיטליה, זכתה במדליית כסף. היא סיימה 2000 מטר בתוצאה של 10:27.46 דקות, אחרי בִּירְגיט סְקָרְשטיין (אנ') מנורווגיה (10:22.06 דקות). סגנית אלופה פאראלימפית: במשחקים הפאראלימפיים בטוקיו זכתה במדליית כסף במקצה ל-2000 מטר בתוצאה של 11:18.39 דקות, אחרי בירגיט סקרסטיין מנורווגיה (10:56.88 דקות) ולפני נטלי בנואה מצרפת (11:28.44 דקות). היא נפסלה בשלב המוקדמות לאחר שהשופטים קבעו שהכיסא בסירתה אינו תואם את חוקי התחרות, אך סיימה ראשונה בבית הניחומים בתוצאה של 10:33.34 דקות ועלתה לגמר. סגנית אלופת אירופה: ב-27 במאי 2023 זכתה במדליית כסף במקצה ל-2000 מטר בסירת יחיד באליפות אירופה שנערכה בסלובניה בזמן של 10:07.97 דקות. אלופה פאראלימפית: במשחקים הפאראלימפיים בפריז זכתה במדליית זהב בתחרות ל-2000 מטר בתוצאה של 10:25.40 דקות, לפני בירגיט סקרשטיין מנורווגיה (10:33.96 דקות) ונטלי בנואה מצרפת (10:34.40 דקות). בשלב המוקדמות היא קבעה שיא פאראלימפי חדש 9:58:02 דקות. ב-2011 זכתה סמואל בתואר ספורטאית השנה מטעם ההתאחדות הישראלית לספורט נכים. ב-2013 נבחרה לאחת מחמש השחקניות הטובות בכדורסל כיסאות גלגלים באירופה, תחת הכותרת "All Star Team". ב-2019 נבחרה להשיא את משואת טקס יום העצמאות ה-71 למדינת ישראל בהר הרצל, לצד הכדורגלן מנשה זלקה, לכבודם של הספורטאיות והספורטאים הישראלים. במשחקים הפאראלימפיים טוקיו (2020), התכבדה בנשיאת דגל ישראל בטקס הפתיחה, יחד עם נדב לוי. סמואל היא לסבית, וב-2012 נישאה בטקס אזרחי בניו יורק ללימור גולדברג, מנהלת פרויקטים בהתאחדות לספורט הנכים. לסמואל 3 ילדים. מתגוררת בתל אביב. בנובמבר 2019 השתתפה בתוכנית "סליחה על השאלה", בפרק שהוקדש לאנשים שמתניידים בכיסאות גלגלים. באוגוסט 2022 השתתפה בתוכנית "המרדף" של כאן 11 והתחרתה מול ה"צייסר" אך לבסוף לא הרוויחה את הכסף שב"בנק". בשנת 2023 כתבה את הספר "סבתא ואני" (הוצאת "ספר לכל") שנכתב לזכר קרוב משפחתה אלעד אזרן, שנפטר בגיל שנתיים ושמונה חודשים, ואיבריו הושתלו בגופם של חמישה אנשים. מדיה וקבצים בנושא מורן סמואל בוויקישיתוף מורן סמואל, ברשת החברתית פייסבוק מורן סמואל, ברשת החברתית אינסטגרם פרופיל, באתר פיב"א מורן סמואל, ברשת החברתית פייסבוק מורן סמואל, ברשת החברתית אינסטגרם פירוט השתתפותה בתחרויות המשחקים הפאראלימפיים באתר הרשמי של IPC (באנגלית) מורן סמואל, באתר World Rowing (באנגלית) ערן נבון‏, המשחק הזה חייב להימשך, באתר וואלה, 28 בינואר 2011 שני שחם, ‏"אף פעם לא חשבתי שאתחייב לאישה", באתר ‏מאקו‏, 31 בדצמבר 2012 נדב צנציפר, "תופסים אותנו כספורטאי מחמד", באתר "ידיעות אחרונות", 16 בספטמבר 2016 מורן סמואל, ‏מורן סמואל: לי אין שום מגבלה, לעולם יש, באתר onlife,‏ 17 בנובמבר 2016 עושים ספורט-קאסט - ספורטאית-על בהריון(הקישור אינו פעיל) באתר עושים היסטוריה ראיון מוקלט עם בן מיטלמן, 8 באוגוסט 2018 שירי אלג'ם, ‏גאווה: מורן סמואל סגנית אלופת העולם (ארבעה חודשים אחרי הלידה), באתר ערוץ הספורט, 16 בספטמבר 2018 אילון נופר, ‏מה עושה ספורטאית מחוננת שבוקר אחד הפכה למשותקת? הכירו את הסיפור הלא ייאמן של מורן סמואל, באתר גלובס, 5 בינואר 2019 אורן אהרוני, "שוויון זו מילה שמפחידה ממשלות", באתר "ידיעות אחרונות", 17 באפריל 2019 גלית עדות, 25# מורן סמואל, באתר "פורבס ישראל", 3 ביולי 2019 לימור שפיגל, "אני רוצה לנצח את עצמי", באתר ישראל היום, 18 בספטמבר 2015 מדליית כסף לסמואל באליפות העולם באולם - ספורט 5, באתר m.sport5.co.il מדליית כסף למורן סמואל באליפות אירופה - ספורט 5, באתר m.sport5.co.il לי נוף גזית, ‏אדירה: סמואל זכתה בכסף ב-2,000 מ' חתירה, באתר ONE‏, 29 באוגוסט 2021 לי נוף, ‏מורן סמואל נפסלה ותתחרה שוב על עלייה לגמר, באתר ONE‏, 27 באוגוסט 2021 אברהם תשובה, מדליית כסף למורן סמואל באליפות אירופה בחתירה פראלימפית, באתר ynet, 27 במאי 2023 תוצאות רשמיות גמר חתירה לנשים, המשחקים הפאראלימפיים פריז (2024) (באנגלית) נכים: כהן, וקסלר ואפרתי הם ספורטאי השנה, באתר ערוץ הספורט, 19 בדצמבר 2011 מיכל רוזן, ‏ואלו 16 מדליקות ומדליקי המשואות בטקס הממלכתי בהר הרצל, באתר דבר העובדים בארץ ישראל, 8 במאי 2019 בן מיטלמן, ‏החותרת זכתה בזהב - ושרה בעצמה את ה"תקווה", באתר ‏מאקו‏, 1 במאי 2012 מאיה בניטה, "כשדקלה איבדה את בנה, הרגשתי שחייבים למלא את הריק שנוצר", באתר ynet, 8 בינואר 2023